Mestská  časť  Bratislava – Nové  Mesto, Junácka  ul. č. 1, Bratislava 

Z á p i s n i c a

z  22. zasadnutia Miestnej  rady  mestskej  časti Bratislava-Nové Mesto, ktoré sa konalo dňa  5. 2. 2013

Prítomní:  Mgr. Kusý, Ing. Jánošová, Ing. Kollárik, Ing. Dubravec, Mgr. Tettinger, Ing. Böhm, Mgr. Pfundtner, MUDr. Dubček, Ing. Galamboš, Ing. Gašpierik, p. Szusčík, Ing. Augustinič

Ospravedlnení: JUDr. Mikulec, Ing. Winkler

Rokovanie  22. zasadnutia Miestnej rady mestskej časti Bratislava-Nové Mesto o  9,00 hod. otvoril  a  viedol  Mgr. Rudolf   Kusý - starosta  mestskej časti. 
	
Miestna rada schválila predložený návrh programu rokovania s pripomienkou: do programu rokovania zaradiť body: „Návrh na zverenie do správy „Dodávka a montáž hracích prvkov na detské ihrisko na Bojnickej ul.“, EKO-podniku VPS, Halašova č. 20, 832 90 Bratislava“;  „Návrh  na zapojenie Rezervného fondu na čerpanie kapitálových výdavkov vo výške  6.857,62 €“; „Návrh na schválenie prípadu osobitného zreteľa týkajúceho sa prenájmu hnuteľných vecí pre Asociáciu skateboardingu Slovenskej republiky, so sídlom Klemensova č. 1, 811 09 Bratislava“; „Návrh stanoviska MZ MČ B-NM k návrhu Dodatku Štatútu hl. m. SR Bratislavy, ktorým sa aplikujú ustanovenia zákona č. 371/2012 Z.z.“; „Návrh na zapojenie rezervného fondu na čerpanie kapitálových výdavkov vo výške 10.000 €“; „Návrh stanoviska MZ MČ B-NM k návrhu Dodatku Štatútu hl. m. SR Bratislavy, ktorým sa menia čl. 73 a 74 (pôsobnosti v oblasti pozemných komunikácií) a čl. 91 ods. 1, písm. b) (rozpočtové určenie príjmov); „Návrh úpravy rozpočtu mestskej časti Bratislava-Nové Mesto na rok 2013“ (uznesenie č. 22/01).

Miestna rada zvolila za overovateľa zápisnice a uznesení  MUDr. Pavla Dubčeka (uznesenie č. 22/02).
  
Mgr. Kusý oboznámil členov MR, že získané prostriedky z predaja akcií Dexii banky Slovensko v r. 2011 sa majú na základe dohody poslancov MZ využiť na rozvojové projekty. Navrhol zriadiť investičnú komisiu, v ktorej by boli zastúpení napr. Ing. Bartoš, odborník v oblasti energetiky a Ing. Vítková predsedníčka Komisie pre školstvo a vzdelávanie. Je to nastolená téma, ktorou sa mestská časť musí zaoberať.

1

Ing. Gašpierik navrhol po vzore Magistrátu hl. m. SR Bratislavy zriadenie poslaneckého grémia MZ MČ B-NM,  ktoré by zabezpečovalo a  posudzovalo prioritné úlohy samosprávy mestskej časti. Poslanecké grémium by sa s určitou pravidelnosťou schádzalo a každý člen grémia by pracoval podľa danej odbornosti  a  pridelenej problematiky. Ing. Gašpierik  navrhol, že spracuje podklady na  zriadenie poslaneckého grémia a materiál  prepošle starostovi MČ. 
V diskusii k danej téme sa vyjadrili p. Szusčík, Mgr. Pfundtner, Mgr. Kusý, Ing. Gašpierik a Ing. Augustinič.

	Mgr. Kusý poďakoval Ing. Galambošovi a p. Szusčíkovi za iniciatívy vynaložené pri riešení prepojenia Račianskej ulice  s Kukučínovou prechodom  pre peších. 
	
Starosta MČ vyzval aj ostatných poslancov, zástupkyňu starostu Ing. Jánošová a prednostu MÚ Ing. Kollárika, aby  sa zapojili do petičnej akcie,  získavali podpisy občanov vo veci povolenia zriadenia priechodov cez železničnú trať Bratislava – Filiálka, medzi Kukučínovou a Račianskou ulicou.  

Miestna  rada prerokovala predložené materiály  v  tomto poradí:

1.	Správa o plnení uznesení Miestnej rady mestskej časti  Bratislava-Nové Mesto

	Správu predložil Ing. Kollárik, prednosta MÚ B-NM. Uviedol, že trvá plnenie uznesení a splnené  boli uznesenia  podľa  predtlače. Po preskúmaní správy o kontrole plnenia uznesení MR MČ B-NM miestny kontrolór k vyhodnoteným uzneseniam predložil súhlasné stanovisko. 
	Ing. Jánošová navrhla,  aby sa  obnovil materiál pod uznesením č. 14/09 – Všeobecne záväzné nariadenie MČ B-NM, ktorým sa určujú pravidlá o vykonávaní stavebných, rekonštrukčných, udržiavacích a výrobných prác na území MČ B-NM.

Úloha:
Na  následné  rokovanie MR pripraviť podklady - predložiť VZN, ktoré k danej problematike prijali ostatné MČ-ti na území Bratislavy i VZN, ktoré  spracoval  prednosta MÚ.										Z.: Ing. Jánošová

Miestna rada prijala uznesenie č. 22/03.

2.	Návrh  Dodatku č. 2  Štatútu mestskej časti Bratislava-Nové Mesto

Ing. Kollárik, prednosta MÚ B-NM uviedol, že v súvislosti s novelou zák. č. 377/1990 Zb. o hl. m. SR Bratislave vykonanú zák. č.371/2012 Z.z., ktorý nadobudol účinnosť dňa 1. 12. 2012 bolo potrebné aplikovať zmeny, ktoré vyplynuli z predmetnej novely do Štatútu  MČ B-NM navrhovaným dodatkom. Zároveň predložený Dodatok č. 2 Štatútu MČ B-NM odstraňuje aj technické a vecné nedostatky predchádzajúceho znenia. Materiál bol prerokovaný v komisiách a pripomienky boli zapracované.

V diskusii vystúpili Ing. Galamboš  a  p. Szusčík. 

2

Úloha:
V materiáloch - právnych normách predkladaných do orgánov samosprávy zabezpečiť prehľadnosť navrhovaných zmien preškrtnutím pôvodného textu a zvýraznenie nového navrhovaného textu.
									Z.: Ing. Kollárik 

Miestna rada konštatovala, že predložený Dodatok č. 2 Štatútu mestskej časti Bratislava-Nové Mesto upravuje všetky zmeny, ktoré vyplynuli z novely zákona č. 377/1990 Zb. o hl. m. SR Bratislave vykonanú zákonom č. 371/2012 Z.z., ktorý nadobudol účinnosť dňa 1. 12. 2012 a odporučila MZ schváliť Dodatok č. 2 Štatútu mestskej časti Bratislava-Nové Mesto a schváliť úplne znenie Štatútu mestskej časti Bratislava-Nové Mesto s pripomienkami.
Miestna rada prijala uznesenie č. 22/04.

3. 	Návrh Dodatku č. 2 Rokovacieho poriadku Miestneho zastupiteľstva mestskej časti Bratislava-Nové Mesto 

Ing. Kollárik uviedol, že návrh zmeny dodatku č. 2 Rokovacieho poriadku  MZ upravuje a dopĺňa texty pôvodného znenia. Podľa prijatej úpravy štatútu mestskej časti sa mení označenie “tlačový tajomník starostu“ na „hovorca starostu“; dopĺňa sa možnosť prednostného vystúpenia poslanca európskeho parlamentu, v prípade jeho účasti a ak o vystúpenie požiada; zosúlaďuje sa doba vystúpenia predkladateľa, diskutujúceho a občana na 5 minút, pričom MZ má možnosť predĺžiť dĺžky vystúpení. Na základe skúsenosti sa navrhuje len dvakrát vystúpenie diskutujúceho k jednému bodu rokovania. Ďalej sa dopĺňajú iné hlasovania ako nadpolovičné prítomných poslancov: odvolanie  miestneho kontrolóra (trojpätinová väčšina prítomných poslancov); hlasovanie o pozastavenom uznesení miestneho zastupiteľstva. Pri všetkých personálnych návrhoch sa uznesenia schvaľujú verejným hlasovaním. Návrh bol prerokovaný v komisiách MZ. Komisia pre školstvo a vzdelávanie a Komisia územného plánovania, urbanizmu a výstavby odporučila vypustiť obmedzenie diskutéra vystúpiť k jednému bodu len dvakrát. Doplniť v Čl. 4, bod 9, do prvej vety „Do diskusie sa k jednotlivým rokovacím bodom hlásia poslanci a ostatní  účastníci zasadnutia písomne alebo zdvihnutím ruky“ – formuláciu „elektronicky“. 
V diskusii vystúpili Ing. Gašpierik, Mgr. Kusý, Ing. Kollárik, MUDr. Dubček, Ing. Galamboš, Mgr. Pfundtner a Ing. Dubravec. 

Úloha:

Návrh Dodatku č. 2 Rokovacieho poriadku MZ MČ B-NM upraviť podľa pripomienok členov MR a predložiť na rokovanie MZ MČ B-NM dňa 12. 2. 2013.	Z.: Ing. Kollárik 							
	Miestna rada odporučila MZ schváliť Dodatok č. 2 Rokovacieho poriadku Miestneho zastupiteľstva mestskej časti Bratislava-Nové Mesto s pripomienkami.
	Miestna rada prijala uznesenie č. 22/05.

3

4.	Návrh Dodatku č. 1 Odmeňovacieho poriadku samosprávy mestskej časti Bratislava-Nové Mesto
  
Ing.  Kollárik  uviedol, že úprava vyplýva zo zmeny zák. č. 377/1990 o Bratislave  účinného od 1. 12. 2012. V čl. 3 sa pred  text „zvolení„  dopĺňa text  „poverení alebo“. Návrh bol prerokovaný v komisiách MZ MČ B-NM. Pripomienky komisií boli zahrnuté do materiálu. 
V diskusii vystúpili p. Szusčík a Ing. Dubravec.

	Miestna rada odporučila MZ schváliť Dodatok č. 1 Odmeňovacieho poriadku samosprávy mestskej časti Bratislava-Nové Mesto bez  pripomienok.
Miestna rada prijala uznesenie č. 22/06.

5. 	Návrh Dodatku č. 1 Zásad poskytovania pomoci občanom v Sociálnej výdajni potravín a spotrebného tovaru v mestskej časti Bratislava-Nové Mesto
  
Mestská časť v rámci pomoci sociálne slabým občanom zriadila v objekte Tržnica na I. poschodí, na Šancovej č. 112 Sociálnu výdajňu potravín a spotrebného tovaru, ktorá slúži pre 200 občanov, ktorí sa nachádzajú v ťažkej sociálnej situácii a spĺňajú podmienky určené v Zásadách. Po skúsenostiach za obdobie takmer 4 mesiacov oddelenie navrhlo úpravu jednotlivých bodov „Zásad ...“ hlavne technického charakteru, bodové hodnoty jednotlivých výrobkov.
V dodatku je navrhnuté, aby občan, ktorému sa poskytuje bezplatná pomoc v Sociálnej výdajni potravín a spotrebného tovaru nebol oprávnený žiadať o poskytnutie jednorazovej finančnej výpomoci podľa platných Zásad poskytovania finančných výpomocí, okrem jednorazovej finančnej výpomoci k Vianociam.

V diskusii vystúpili Mgr. Kusý, Ing. Galamboš a Ing. Kollárik. 

Miestna rada odporučila MZ schváliť Dodatok č. 1 Zásad poskytovania pomoci občanom v Sociálnej výdajni potravín a spotrebného tovaru v mestskej časti Bratislava-Nové Mesto bez  pripomienok.
Miestna rada prijala uznesenie č. 22/07.

6. 	Návrh na pristavovanie veľkoobjemových kontajnerov pre rok 2013 v mestskej časti Bratislava-Nové Mesto
  
	Ide o bezplatnú službu obyvateľom, ktorou sa poskytujú veľkoobjemové kontajnery na zber, odvoz a likvidáciu nadrozmerného odpadu z domácností. Súčasťou návrhu bol rozpis rozmiestnenia veľkoobjemových kontajnerov v rámci jarného a jesenného upratovania.
Predkladaný materiál bol prerokovaný v komisiách MZ MČ B-NM.

V diskusii vystúpil Mgr. Kusý, p. Szusčík a Ing. Kollárik.

Miestna rada odporučila MZ schváliť pristavovanie veľkoobjemových kontajnerov pre rok 2013 v mestskej časti Bratislava-Nové Mesto bez pripomienok.
Miestna rada prijala uznesenie č. 22/08.
4

7. 	Návrh na zverenie do správy „Dodávka a montáž hracích prvkov na detské ihrisko na Bojnickej ul.“, EKO-podniku VPS, Halašova č. 20, 832 90 Bratislava  

Mgr. Kusý uviedol, že uvedené hracie prvky, boli súčasťou schválených kapitálových výdavkov rozpočtového plánu MČ za rok 2012. Zverenie tohto majetku EKO-podniku VPS sa uskutoční bezodplatne protokolom o zverení majetku v zmysle čl. 7, ods. 1 „Zásad hospodárenia s majetkom hl. mesta SR Bratislavy, zvereným do správy MČ B-NM a s majetkom vlastným“.

Miestna rada odporučila MZ schváliť návrh na zverenie do správy „Dodávka a montáž hracích prvkov na detské ihrisko na Bojnickej ul.“, v celkovej sume 16.730 € do správy EKO-podniku VPS bez pripomienok.
Miestna rada prijala uznesenie č. 22/09.

8. 	Návrh  na zapojenie Rezervného fondu na čerpanie kapitálových výdavkov vo výške  6.857,62 €
  
V súlade s uznesením MZ MČ B-NM č. 14/22 konanom dňa 11. 12. 2012, bola dňa 21. 1. 2013 podpísaná Dohoda o urovnaní v ÚEZ vedená pod č. 231/2012. Účastníkmi dohody sú MČ B-NM zastúpená starostom a  p. Tibor Király vlastník nehnuteľností. Účelom dohody bolo riešenie existujúcej kanalizačnej prípojky vedúcej cez pozemok parc. č. 18357/1, o ktorej MČ B-NM v čase konania dražby nemala vedomosť. V súlade s  dohodou sa p. Tibor Király zaviazal k spätnému odpredaju časti pozemku parc. č. 18357/1, a to v rozsahu 1m na šírku a po celej dĺžke pozemku, a to za cenu 6.857,62 €. 

	Miestna rada odporučila MZ schváliť navýšenie rozpočtu v časti kapitálových výdavkov vo výške 6.857,62 € za účelom kúpy novovytvoreného pozemku parc. č. 18357/6, zastavané plochy a nádvoria, o výmere 22 m2,  k. ú. Vinohrady, ktorý vznikol na základe  odčleňovacieho geometrického plánu č. 55/2012 zo dňa 8. 1. 2013 vyhotoveného Ing. Mariánom Voštinárom – AGM; odčlenením z  pôvodného pozemku parc. č. 18357/1 a navýšenie kapitálových príjmov vo výške 6.857,62 € na stanovený účel  bez pripomienok. 

Miestna rada prijala uznesenie č. 22/10.

9. 	Návrh na schválenie prípadu osobitného zreteľa týkajúceho sa prenájmu hnuteľných vecí pre Asociáciu skateboardingu Slovenskej republiky, so sídlom Klemensova 1, 811 09 Bratislava
  
Dňa 7. 5. 2012 bola uzavretá Zmluva č. 17/BA/2012 o poskytnutí dotácie zo štátneho rozpočtu SR na rok 2012 na zabezpečenie úloh prevencie kriminality medzi Obvodným úradom Bratislava a MČ B-NM. Na základe tejto zmluvy boli MČ poskytnuté finančné prostriedky v celkovej výške 10.500 € na  zabezpečenie financovania projektu „Krytý skatepark pre mladých“. Na MZ MČ B-NM uznesením č. 13/11 zo dňa 13. 11. 2012 bol schválený prenájom časti nebytového priestoru N502 (bývalá výmeniková stanica) o celkovej úžitkovej ploche 76 m2.

5

Nakoľko účelom využitia celého nebytového priestoru je podpora rozvoja športu mládeže v mestskej časti, navrhovaná výška ročného nájmu predstavuje sumu 1 € a uzavretie nájomnej zmluvy na dobu neurčitú.

Miestna rada odporučila MZ schváliť prenájom hnuteľného zariadenia a prijala uznesenie č. 22/11 bez pripomienok.

10. 	Návrh stanoviska Miestneho zastupiteľstva mestskej časti Bratislava-Nové Mesto k návrhu Dodatku Štatútu hl. m. SR Bratislavy, ktorým sa aplikujú ustanovenia zákona č. 371/2012 Z.z. 
    
Ing. Kollárik uviedol, že návrhom dodatku k Štatútu hl. m. SR Bratislavy je navrhnutá  úprava týkajúca sa aplikácie ustanovení zákona č. 371/2013 zo dňa 27. 11. 2012, s účinnosťou od 1. 1. 2013 dotýkajúca sa zákona SNR č. 377/7990 Zb. o hl. m. SR Bratislave v znení neskorších predpisov, ktorý sa zosúlaďuje so zákonom SNR č. 369/1990 Zb. o obecnom zriadení v znení zákona č. 102/2010 Z.z.. V stanovisku odporučil s návrhom dodatku Štatútu hl. m. SR Bratislavy súhlasiť.

Miestna rada odporučila MZ schváliť stanovisko MZ MČ B-NM k návrhu dodatku Štatútu hl. m. SR Bratislavy, ktorým sa aplikujú ustanovenia  zákona č. 371/2012 do zákona č. 377/1990 Zb. o hl. m. SR Bratislave a následne do Štatútu hl. m. SR Bratislava bez pripomienok.
Miestna rada prijala uznesenie č. 22/12.

11. 	Návrh na zapojenie rezervného fondu na čerpanie kapitálových výdavkov vo výške 10.000 €
  
Mgr. Kusý uviedol, že financie budú použité na zakúpenie malého úžitkového vozidla na zabezpečenie nevyhnutne bezprostredných údržbárskych prác. Ing. Baník preberá činnosť zabezpečovania opráv a údržby spravovaných budov, objektov bytových a nebytových priestorov, klubov dôchodcov, základných a materských škôl. Spolu je to 17 objektov, vrátane miestneho úradu, Bojnickej a Hálkovej. V minulosti sa tieto činnosti zabezpečovali prostredníctvom externých firiem. Na základe výsledkov verejného obstarávania sa objednala firma, tá opravu vykonala, náklady na opravu sa zvyšovali o zisk externých firiem a samozrejme sa predlžoval i čas  opravy alebo údržby. Z dôvodu znižovania stále rastúcich nákladov na opravy a údržby spravovaných objektov bol prijatý jeden pracovník na zabezpečovanie uvedených činností. 

V diskusii vystúpili p. Szusčík, Ing. Gašpierik, Ing. Galamboš, Mgr. Kusý, Ing. Baník, MUDr. Dubček a Ing. Augustinič.

P. Szusčík vyjadril názor, že uvedené činnosti v oblasti údržby a opravy spravovaných budov, objetov bytových a nebytových priestorov i škôl by mala komplexne vykonávať organizácia EKO-podnik VPS centrálnou technickou zložkou.  Uvedenú myšlienku podporili i  ďalší členovia MR. 

6

Ing. Baník, poverený vedením odd. výstavby a investícií a odd. vnútornej správy, správy bytov a nebytových priestorov zodpovedal otázky členov MR a doplnil, že prijatý pracovník je vyučený v odbore murár, má zváračské skúšky, vykonáva vodoinštalatérske a elektrikárske práce. Výhodou bude ušetrenie nákladov, rýchlejšie zabezpečenie nahlásených porúch a havárií,  využitie vozidla i na  iné účely pre potreby úradu.   

Úlohy:  
1. Na zasadnutie MR spracovať za obdobie nasledujúcich troch mesiacov prehľad  vykonaných údržbárskych prác, zníženie, šetrenie nákladov a prípadnú rentabilitu (odpočet najazdených km, odpisy,  výkon a mzda pracovníka ...).
									Z.: Ing. Baník  
2.  Pripraviť informáciu na zasadnutie MR o finančných nákladoch na objekty Bojnická ulica za obdobie rokov 2011 a 2012.				Z.: Ing. Baník

Miestna rada odporučila MZ schváliť navýšenie  rozpočtu v časti kapitálových  výdavkov vo výške 10.000 € za účelom obstarania úžitkového motorového vozidla s nasledovnými parametrami: malé úžitkové vozidlo na prepravu menej ako 5 osôb, benzín, objem max. 1,6 62 kW/85 k; priemerná spotreba do 8 l, v meste do 10 l; oceľové kolesá; zadné sedadlá sklápateľné a vyťahovateľné. Ďalej MR odporučila MZ schváliť navýšenie kapitálových príjmov zapojením Rezervného fondu vo výške 10.000 € na stanovený účel bez pripomienok. 
Miestna rada prijala uznesenie č. 22/13.

12. 	Návrh stanoviska Miestneho zastupiteľstva mestskej časti Bratislava-Nové Mesto k návrhu Dodatku Štatútu hl. m. SR Bratislavy, ktorým sa menia čl. 73 a 74 (pôsobnosti v oblasti pozemných komunikácií) a čl. 91 ods.1 písm. b) (rozpočtové určenie príjmov)

Ing. Kollárik uviedol, že  uvedeným návrhom dodatku k  Štatútu hl. m. SR Bratislavy je navrhnutá úprava týkajúca sa ustanovení zákona č. 135/1991 Zb. o pozemných komunikáciách (cestný zákon), dotýkajúca sa zákona SNR č. 377/1990 Zb. o hl. m. SR Bratislave, ktorý sa zároveň zosúlaďuje so zákonom  SNR č. 369/1990 Zb. o obecnom zriadení. Odporučil návrh Dodatku Štatútu hl. m. SR Bratislavy schváliť s pripomienkami. Mestská časť ustanoví VZN výšku úhrady za dočasné parkovanie motorových vozidiel na komunikáciách III. a IV. triedy, spôsob jej platenia a spôsob preukázania zaplatenia. Pôsobnosti hl. mesta a mestských častí podľa cestného zákona upravujú čl. 73 a čl. 74  Štatútu hl. m. SR Bratislavy, do uvedených článkov sa navrhuje doplniť aj  pôsobnosť vyplývajúca z § 6a cestného zákona (doplniť  v čl. 74 písm. a), c), f), g), h), i), j), l), m), n). Zároveň sa  upravuje príspevok malým mestským častiam text“3 %“ zmeniť  na „2,5%“. 

V diskusii vystúpil Mgr. Kusý.

Miestna rada odporučila MZ schváliť stanovisko Miestneho zastupiteľstva MČ B-NM k návrhu Dodatku Štatútu hl. m. SR Bratislavy, ktorým sa menia čl. 73 a 74  a čl. 91 ods.1 písm. b)  s pripomienkami z návrhu stanoviska vypustiť bod 2 a bod 3.
Miestna rada prijala uznesenie č. 22/14.

7
13. 	Návrh  úpravy rozpočtu mestskej časti Bratislava-Nové Mesto na rok 2013
  
Mgr. Kusý uviedol, že v zmysle poslaneckého návrhu bolo akceptované zníženie bežných výdavkov na Stavebný úrad z 297.650 € na 221.429 €, t.j. o 76.221 €. Pri úprave rozpočtu možno navýšiť rozpočet stavebného úradu v prípade získania vyšších príjmov. Zároveň bolo navrhnuté zníženie v časti príjmov Daň z nehnuteľnosti o 76.221 €.  
Miestna rada odporučila MZ schváliť návrh úpravy rozpočtu mestskej časti Bratislava-Nové Mesto na rok 2013 bez pripomienok.
Miestna rada prijala uznesenie č. 22/15.

Rôzne:

Mgr. Kusý oboznámil členov MR s požiadavkou nasmerovanou na Ing. Bartoša, predsedu Komisie sociálnych vecí a bývania o vypracovanie článku do časopisu Hlas Nového Mesta, v ktorom by prezentoval prácu komisie na úseku sociálnych služieb.

Miestna rada prerokovala článok uverejnený v Hlase Nového Mesta č. 1-2/2013, vyjadrila nesúhlas s jeho obsahom a uzniesla sa do budúcnosti prijať zásadu korektnosti článkov publikovaných  poslancami MZ MČ B-NM.

Mgr. Pfundtner tlmočila požiadavku zástupcu Slovenskej asociácie plážového futbalu o prenájom priestorov na Kuchajde – na vybudovanie ihriska pre plážový futbal. 

Ing. Jánošová, zástupkyňa starostu a predsedníčka komisie MZ požiadala o prehodnotenie účasti poslancov MZ na komisii dopravy, životného prostredia a ochrany verejného poriadku.

Po prerokovaní materiálov starosta MČ B-NM poďakoval členom miestnej rady za účasť a  ukončil  rokovanie MR.      

Ing.  Ľudovít   Kollárik 				Mgr. Rudolf   Kusý  
       	         prednosta					           starosta   

	
MUDr. Pavol  Dubček
overovateľ

Bratislava 11. 2. 2013 
Zapísala: Anna Zachová

8